

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มิถุนายน 2568

เรื่อง ขอความอนุเคราะห์จัดนิทรรศการในงานการแข่งขันทักษะวิชาการและงานมหกรรมการจัดการศึกษาท้องถิ่น  
 งบประมาณ พ.ศ. 2568

เรียน ผู้ว่าราชการจังหวัด (ตามบัญชีรายชื่อจังหวัด)

อ้างถึง หนังสือกรมส่งเสริมการปกครองท้องถิ่น ที่ มท 0816.2/ว 4588 ลงวันที่ 28 ตุลาคม 2567

สิ่งที่ส่งมาด้วย บัญชีรายชื่อองค์กรปกครองส่วนท้องถิ่นที่ได้รับคัดเลือกเป็นเจ้าภาพในการจัดกิจกรรมส่งเสริม   
 ศักยภาพการจัดการศึกษาท้องถิ่น ประจำปีงบประมาณ พ.ศ. 2568 จำนวน 1 ฉบับ

ตามที่ กรมส่งเสริมการปกครองท้องถิ่นร่วมกับองค์กรปกครองส่วนท้องถิ่นเจ้าภาพจัดงานแข่งขันทักษะวิชาการ ระดับภาค และ เทศบาลนครสกลนคร จังหวัดสกลนคร กำหนดจัดการแข่งขันทักษะวิชาการ และงานมหกรรมการจัดการศึกษาท้องถิ่น ระดับประเทศ ครั้งที่ 14 ประจำปี พ.ศ. 2568 ระหว่างวันที่ 25 - 28 สิงหาคม 2568 และได้มีหนังสือถึงจังหวัดแจ้งประชาสัมพันธ์ห้วงระยะเวลาในการดำเนินกิจกรรมส่งเสริมศักยภาพการจัดการศึกษาท้องถิ่น ประจำปีงบประมาณ พ.ศ. 2568 ให้องค์กรปกครองส่วนท้องถิ่น และสถานศึกษาในสังกัดเพื่อเตรียมความพร้อมในการเข้าร่วมกิจกรรมดังกล่าว ความละเอียดแจ้งแล้ว นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินการขับเคลื่อนการยกระดับคุณภาพและมาตรฐานการศึกษาของสถานศึกษา และยกระดับผลการสอบ PISA ขององค์กรปกครองส่วนท้องถิ่นให้สูงขึ้น และการประชาสัมพันธ์มาตรการป้องกัน ปราบปรามภัยจากบุหรี่/บุหรี่ไฟฟ้า ในสถานศึกษาสังกัดองค์กรปกครองส่วนท้องถิ่น เป็นไปด้วยความเรียบร้อยและบรรลุวัตถุประสงค์ จึงขอความร่วมมือจังหวัดแจ้งองค์กรปกครองส่วนท้องถิ่นตามบัญชีรายชื่อ เพื่อขอความอนุเคราะห์สนับสนุนการจัดกิจกรรม ดังนี้

1. จัดนิทรรศการเตรียมความพร้อมการประเมิน PISA 2025 เพื่อสร้างความรู้ความเข้าใจ และตระหนักถึงความสำคัญในการประเมิน PISA 2025 ให้แก่เด็กนักเรียน ครู บุคลากรทางการศึกษา ผู้ปกครอง และผู้เข้าร่วมงาน โดยมอบหมาย นางสาวกัลย์สุดา มาเยอะ โทร. 084 611 9039 เป็นผู้ประสานงาน

2. จัดนิทรรศการสร้างความรู้และความตระหนักถึงมหันตภัยของบุหรี่ไฟฟ้าให้แก่เด็กนักเรียน ครู บุคลากรทางการศึกษา ผู้ปกครอง และผู้เข้าร่วมงาน โดยมอบหมาย นางสาวกรรณิกา เทศารินทร์   
โทร. 089 646 2982 เป็นผู้ประสานงาน

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

ร.อสถ. ..................................

ผอ.กศ. ..................................

ผอ.กง.สศ. .............................

หน.ฝ.กศ. ...............................

จนท. ......................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑2

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวกรรณิกา เทศารินทร์ โทร. 089-646-2982